Triboliini

Triboliini er en gruppe av skyggebiller der de fleste av artene er knyttet til tørre miljøer. De har derfor meget stor evne til å motstå uttørking. Det gjør blant annet at noen av artene kan leve på tørre næringsmidler som mel og nøtter.

Utseende 
Små til middelsstore, avlange, brunlige skyggebiller.

Levevis 
Skyggebillene har utpregede tilpasninger til å overleve i tørre miljøer, med meget tykk, vanntett kutikula og velutviklede ekskresjonsorganer (malpighiske rør) som tar vare på det aller meste av fuktigheten. De fleste av artene lever da også i tørre omgivelser, men det finnes også arter som lever blant annet i sopp. Stort sett lever skyggebillene av ulike slags dødt plantemateriale. Denne gruppen inkluderer mange arter som er spredt av mennesker og forekommer innendørs. Andre lever under barken på døde trær, og en art er en parasitt på honningbier og eter bivoks.

Skadedyr 
Melbiller (slektene Tenebrio og Tribolium) er brysomme skadedyr på lagrede matvarer, særlig mel, kjeks, brødvarer og lignende. Deres tørketilpasninger gjør at de kan leve bare på tørt mel.

Systematisk inndeling  

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien heteromerer, Tenebrionoidea Latreille, 1802
 Familien skyggebiller, Tenebrionidae Latreille, 1802
 Underfamilien skyggebiller, Tenebrioninae Latreille, 1802
 Stammen Triboliini Mulsant, 1854
 Slekten Aesymnus Champion, 1886  - én art, Mellom-Amerika
 Slekten Hypogena Dejean, 1834  - 17 arter, neotropisk
 Slekten Latheticus C.O. Waterhouse, 1880  - 2 arter, nesten kosmopolittisk, i Norge:
 Langhodet melbille, Latheticus oryzae Waterhouse, 1880
 Slekten Lyphia Mulsant & Rey, 1859 - én art, Nord-Amerika 
 Slekten Metulosonia Bates, 1873  - 3 arter, neotropisk
 Slekten Mycotrogus Horn, 1870  - 4 arter
 Slekten Platybolium Blair, 1938  - én art, eter bivoks
 Slekten Spelaebiosis Bousquet & Bouchard, 2018  - én art, Nord-Amerika
 Slekten Tribolium W.S. MacLeay, 1825 - 30 arter, i Norge:
 kastanjebrun melbille Tribolium castaneum (Herbst, 1797)
 Brunsvart melbille, Tribolium destructor Uyttenboogart, 1934
 Rismelbille, Tribolium confusum Jacquelin du Val, 1863 
 Slekten Xenogloeus Wollaston, 1861  - én art

Referanser

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

Eksterne lenker 
 

Skyggebiller
Skadedyr
Biller formelt beskrevet i 1854
Dyr formelt beskrevet av Martial Étienne Mulsant